Document ID: /roh_data/filtered/fineweb-2-filterrobots_roh.jsonl.gz/27126

Amt für Berufsbildung
Uffizi per la furmaziun professiunala
Ufficio della formazione professionale
Quaderstrasse 177001 Churtel +41 81 257 27 <email-pii>
En mintga chantun da la Svizra procura in "uffizi per la furmaziun professiunala" che la scolaziun en in manaschi d'emprendissadi correspundia a las prescripziuns federalas.
En il Grischun predominescha la collavuraziun collegiala cun las federaziuns professiunalas, cun las scolas resp. cun las instituziuns da scolas professiunalas sco er cun ils passa 3400 manaschis d'emprendissadi. Communablamain avain nus la finamira da francar la furmaziun professiunala sco in element central dal sistem da furmaziun sco er da la meglierar là, nua ch'i fa da basegn.
Cussegliar, infurmar e sustegnair giuvenils e creschids en connex cun il mund professiunal, quai è nossa incumbensa principala.